Η επίδραση του μήκους του ενδορριζικού άξονα και του βαθμού απώλειας περιοδοντικής στήριξης στην ανάπτυξη τάσεων στους οδοντικούς ιστούς – Τρισδιάστατη γραμμική ανάλυση πεπερασμένων στοιχείων:
Creators: name: Στασινοπούλου, Ιωάννα Βασιλείου
Publisher: name: Aristotle University of Thessaloniki
Year: 2011
Subjects: Χυτός ενδορριζικός άξονας
Ελαττωμένη περιοδοντική στήριξη
Προσθετική αποκατάσταση
Cast post-and-core
Reduced periodontal support
Prosthetic restoration

description: Στους καθοριστικούς για την επιβίωση αποκατεστημένων με ενδορριζικούς άξονες δοντιών που λειτουργούν ως ακραία στηρίγματα ακίνητων αποκαταστάσεων εμβιομηχανικούς παράγοντες συγκαταλέγονται μεταξύ άλλων το μήκος του άξονα και το είδος της τελικής προσθετικής αποκατάστασης. Στους περιοπροσθετικούς ασθενείς η αλληλεπίδραση αυτών των παραγόντων με την ελαττωμένη περιοδοντική στήριξη είναι δυνατόν να οδηγήσει σε ανεπιθύμητες επιπλοκές. Σκοπός της παρούσας μελέτης ήταν η διερεύνηση της επίδρασης του μήκους του άξονα στο αναπτυσσόμενο τασικό πεδίο δοντιών με διαφορετικό επίπεδο οστικής στήριξης, που λειτουργούν ως ακραία στηρίγματα 3 τύπων ακίνητων αποκαταστάσεων. Μια ανθρώπινη κάτω γνάθος, νωδή άπω του δευτέρου προγομφίου, κατασκευάστηκε με τη βοήθεια εικόνων από αξονικό τομογράφο. Οι δεύτεροι προγόμφιοι τροποποιήθηκαν με χρήση τρισδιάστατων υπολογιστικών λογισμικών σχεδιασμού και αποκαταστάθηκαν με: α. μονήρεις στεφάνες, β. ναρθηκοποιημένες στεφάνες και γ. ναρθηκοποιημένες στεφάνες με 1 πρόβολο. Τα ακραία στηρίγματα θεωρήθηκαν είτε ζωντανά (ομάδα ελέγχου) είτε ενδοδοντικά θεραπευμένα και αποκατεστημένα με χυτούς χρυσούς άξονες μήκους 7 και 10 χιλ. Η περιοδοντική στήριξη μειώθηκε κατά 10%, 50% και 70%. Τα προκύπτοντα μοντέλα αναλύθηκαν σε τρισδιάστατο περιβάλλον ανάλυσης πεπερασμένων στοιχείων και εκτιμήθηκαν οι τιμές και η κατανομή των von Mises τάσεων υπό κατακόρυφη, οριζόντια και πλάγια στατική φόρτιση. Σημαντική αύξηση τάσεων, ως αποτέλεσμα της τοποθέτησης άξονα παρατηρήθηκε στο τμήμα της οδοντίνης πλησίον του άκρου του άξονα σε όλα τα μοντέλα. Κατά την κατακόρυφη φόρτιση, η χρήση του άξονα 7 χιλιοστών-συγκριτικά με εκείνο τον 10 χιλ-αποδείχθηκε εμβιομηχανικά δυσμενής για δόντια: α. με 30% περιοδοντική στήριξη και ναρθηκοποιημένες στεφάνες με πρόβολο, β. με 50% περιοδοντική στήριξη και μονήρεις ή ναρθηκοποιημένες στεφάνες με πρόβολο και γ. με φυσιολογική περιοδοντική στήριξη, ανεξαρτήτως του είδους της τελικής αποκατάστασης. Κατά την πλάγια φόρτιση, η σύγκριση μεταξύ δοντιών αποκατεστημένων με άξονες διαφορετικού μήκους αποκάλυψε δυσμενή συμπεριφορά για τον άξονα 7χιλ στις περιπτώσεις δοντιών: α. με ναρθηκοποιημένες στεφάνες με πρόβολο, ανεξαρτήτως του επιπέδου περιοδοντικής στήριξης, β. με μειωμένη περιοδοντική στήριξη και μονήρεις στεφάνες και γ. με φυσιολογική περιοδοντική στήριξη και ναρθηκοποιημένες στεφάνες. Κατά την οριζόντια φόρτιση, η χρήση του άξονα 7 χιλιοστών αποδείχθηκε δυσμενής σε περιπτώσεις δοντιών: α. με 30% περιοδοντική στήριξη και μονήρεις στεφάνες, β. με 50% περιοδοντική στήριξη και ναρθηκοποιημένες στεφάνες, με ή χωρίς πρόβολο και γ. με φυσιολογική περιοδοντική στήριξη, ανεξαρτήτως του είδους της τελικής αποκατάστασης. Η ελάττωση του επιπέδου οστικής στήριξης επέφερε σημαντική αύξηση στις τιμές των τάσεων, ανεξαρτήτως του τύπου της τελικής αποκατάστασης κατά την κατακόρυφη φόρτιση, ενώ κατά την πλάγια και οριζόντια φόρτιση οι διαφορές ήταν πιο έντονες στην περίπτωση των δοντιών με μονήρεις στεφάνες. Η ναρθηκοποίηση επηρέασε ευνοϊκά τις αναπτυσσόμενες τάσεις πλην των περιπτώσεων α.κατακόρυφης φόρτισης, ανεξαρτήτως του επιπέδου περιοδοντικής στήριξης και β. δοντιών με φυσιολογικό περιοδόντιο κατά την οριζόντια και πλάγια φόρτιση. Η χρήση αποκατάστασης με πρόβολο επιβάρυνε δραματικά την κατάσταση του ακραίου στηρίγματος σε όλες τις περιπτώσεις. Στα δόντια με 30% περιοδοντική στήριξη κατά την οριζόντια φόρτιση η μονήρης στεφάνη καταδείχθηκε ως ο λιγότερο ευνοϊκός εμβιομηχανικά τύπος αποκατάστασης. Η τοποθέτηση άξονα μικρού μήκους (7χιλ) αποτελεί αξιόπιστη προσθετική λύση για την αποκατάσταση ΕΘ δοντιών που λειτουργούν ως ακραία στηρίγματα σε περιοδοντικούς φραγμούς υπό την προϋπόθεση της ναρθηκοποίησής τους με παρακείμενα υγιή.
description: Periodontally compromised teeth are often required to serve as post-restored end-abutments of fixed partial dentures. However, the reduction of the osseous support along with the type of restoration may interact with the post length, resulting in unpredictable complications. The aim of this study was the investigation of the impact of post length on stress field developed in teeth with different osseous support, serving as end-abutments of 3 types of fixed partial dentures. A human mandible, edentulous distal to the second premolar, was constructed using CT-scan images. Right premolars were modified using 3-D computer-aided design softwares and were restored with: a. single crowns, b. splinted crowns and c. splinted crowns with 1-unit cantilever. The end-abutments were vital (control group) or endodontically treated and restored with gold cast post-and-core of 7- and 10 mm-length. Periodontal support was reduced by 10%, 50% and 70%. The models were analyzed in a 3-D Finite Element Analysis (FEA) environment and von Mises stress values and distribution patterns were evaluated under vertical, horizontal and oblique static loadings. Highly stressed fields due to the post insertion exhibited the dentin surrounding the apical part of the post regardless of the restoration type, the osseous level and the loading conditions. During vertical loading, the use of 7mm- compared to 10mm-post was biomechanically unfavorable in cases of teeth with: a. 30% periodontal support and restored with splinted crowns with 1-unit cantilever, b. 50% periodontal support and restored with single or splinted crowns with cantilever and c. normal periodontal support regardless of the type of the final restoration. During oblique loading, the comparison between posts with different lengths revealed biomechanically unfavorable behavior for the short (7mm) post in cases of teeth: a. restored with 1-unit cantilever and splinted crowns regardless of the periodontal support level, b. with reduced periodontal support restored with single crowns and c. with normal periodontal support restored with non-cantilever splinted crowns. During horizontal loading, the use of 7mm post was biomechanically unfavorable in cases of teeth with: a. 30% periodontal support and restored with single crowns, b.50% periodontal support and restored with splinted crowns with or without cantilever segment and c. normal periodontal support regardless of the type of the final restoration. The models with reduced periodontal support presented a significant increase of dentin stress field, regardless of the type of the final restoration during vertical loading, while during oblique and horizontal loading the differences were more pronounced in the case of teeth restored with single crowns. Splinting contributed none a. during vertical loading, regardless of the periodontal support level and b. in the case of teeth with normal periodontium during horizontal and oblique loading. The addition of the 1-unit cantilever biomechanically aggravated end-abutment in all cases. In teeth with 30% periodontal support the use of single crowns was the most biomechanically unfavorable prosthetic solution. The use of short (7-mm) cast post-and-core along with no-cantilevered splinting to a healthy adjacent tooth is a favorable prosthetic approach for the restoration of end-abutment teeth, supported by severely reduced periodontium.